cyanic-selkie/wikianc huggingface dataset:
কাঁটা
অভিযোজন
এই গল্প অবল্মনে ২০১০ সালে একই শিরোনামে টেলিভিশন চলচ্চিত্র নির্মাণ করেছেন অনিমেষ আইচ, যেটি দেশ টিভিতে প্রচারিত হয়। যেখানে বিভিন্ন চরিত্রে অভিনয় করেছেন, মোশাররফ করিম, দীপান্বিতা হালদার, মামুনুর রশীদ, শহীদুজ্জামান সেলিম প্রমুখ। একই শিরোনামে বাংলাদেশ সরকারের অনুদানে পূর্ণদৈঘ্য চলচ্চিত্র নির্মাণ করছেন টোকন ঠাকুর। মুক্তিপ্রতিক্ষিত এই চলচ্চিত্রের মূল ভূমিকায় রয়েছেন অনিমেষ আইচ ও তৃপ্তি রানী।
বাস হ্রদ
বাস হ্রদ (বাস লেক) মার্কিন যুক্তরাষ্ট্রের ওয়াশিংটন রাজ্যের একটি হ্রদ বা জলাশয়।
বাস হ্রদের নামকরণ করা হয়েছিলো বাস মাছের মজুদের জন্য।
ইসলাম ও আধুনিকতা (বই)
ইসলাম ও আধুনিকতা (اسلام اور جدت پسندی ; Islam and Modernism নামেও পরিচিত) দেওবন্দি ইসলামি পণ্ডিত মুহাম্মদ তাকি উসমানির ইসলাম ও আধুনিকতা বিষয়ে উর্দু ভাষায় রচিত একটি জনপ্রিয় ইসলামি বই।  এই বইয়ে লেখক বহু পশ্চিমা বিষয়ে আলোকপাত করেছেন যা দীর্ঘকাল ধরে মুসলমানদের মগজ ধোলাই করে চলেছে। এটি ইসলামি বিধিবিধানের একটি যৌক্তিক ধারণা দেয় এবং এটিও বর্ণনা করে মানুষ কীভাবে অতীতে এবং বর্তমানেও নিজেদের সুবিধাজনক করে তোলার জন্য তা পরিবর্তনের চেষ্টা করে। যৌক্তিক যুক্তি দিয়ে বইটি আধুনিক মানসিকতাকে চ্যালেঞ্জ জানিয়েছে। এটি আধুনিকতাবাদের একটি অর্থ দেয় এবং ইসলাম কীভাবে আধুনিকতাবাদকে উৎসাহিত করে তা নিয়ে আলোচনা করে। এই বইয়ে লেখক আরও উপস্থাপন করেছেন যে, প্রগতি ও আধুনিকতার নামে ইসলাম বিরোধী বিশ্বাস ও চরিত্র ধ্বংসের যে ভয়াবহ ফিতনা পৃথিবীকে গ্রাস করছে, প্রকৃতপক্ষে তা হচ্ছে মূর্খতা ও পশ্চাৎপদতা। এতে ইসলামের সাথে আধুনিকতা, বিজ্ঞান, শিল্প বিপ্লব, জিহাদ প্রভৃতি বিষয় আলোচিত হয়েছে। লেখক তার যুক্তি ব্যাপক করার জন্য অতীত থেকে পরিস্থিতি সংকলন করতে যথেষ্ট পরিমাণে গবেষণা করেছেন।
ইতিহাস
বর্তমান যুগে ইসলামি বিধান বাস্তবায়ন এবং জীবনের নানা অঙ্গনে উদ্ভূত নতুন সমস্যার ইসলামি সমাধানের ব্যাপারে তাকি উসমানি ‘মাসিক আলবালাগ ’ পত্রিকায় লেখালেখি করতেন। এখান থেকে তার নিবন্ধগুলো নিয়ে ‘আছরে হাজের মে ইসলাম কেইসে নাফেয হাে’ নামে প্রায় সাড়ে সাতশ পৃষ্ঠার একটি সংকলন প্রকাশিত হয়। ঐ গ্রন্থ প্রকাশের পরও এই বিষয়ের বিভিন্ন দিক নিয়ে আরাে বেশ কিছু প্রবন্ধ জমা হয় এবং এগুলো নিয়ে তিনি ‘ইসলাম আওর জিদ্দাত পছন্দি’ নামে আরেকটি গ্রন্থ প্রকাশ করেন। যা উর্দু ভাষায় ১৯৯০ সালে প্রথম প্রকাশিত হয়।
২০০২ সালে ‘ইসলাম ও আধুনিকতা’ নামে এই বইটির বঙ্গানুবাদ করে শামসুল ইসলাম, যা সম্পাদনা করেছেন আবুল ফাতাহ মুহাম্মদ ইয়াহইয়া। ২০০৮ সালে মুহাম্মদ ছলেহ সিদ্দিকী এর ইংরেজি অনুবাদ করেন।
বিষয়বস্তু
বইটির অধ্যায় ও আলোচ্য বিষয়সমূহ হল:
এরিমানিবেলির যুদ্ধ
আর্মেনিয়ান বেলি বা এরিমানি বেলির যুদ্ধ ছিলো সোগুত বেইলিক ও কায়ী বসতির প্রধান উসমান গাজী এবং ইনেগোল দুর্গের টেকফুর আয়া নিকোলার মধ্যবর্তী সংঘটিত একটি যুদ্ধ। এটি ইনেগোল থেকে ১০ কিলোমিটার দূরবর্তী 'হামজা বে' নামক গ্রামে সংঘটিত হয়। এই যুদ্ধে উসমান গাজী সরাসরি কোনো বিজয় লাভ না করলেও বাইজেন্টাইনদের কাছে পরাস্ত হননি। উসমান গাজী কর্তৃক স্বাধীন রাষ্ট্র ঘোষণার পূর্ববর্তী সময়ে অনুষ্ঠিত যুদ্ধসমূহের মধ্যে এটি অন্যতম গুরুত্বপূর্ণ একটি যুদ্ধ।
বেন ডরশুইস
ঘরোয়া ক্রিকেট
১৩ সেপ্টেম্বর, ২০২১ সালে ক্রিস উকসের বদলি খেলোয়াড় হিসেবে সংযুক্ত আরব আমিরাতে ২০২১ সালের আইপিএলের দ্বিতীয় পর্বের জন্য ডরশুইসকে দিল্লি ক্যাপিটালস দলে অন্তর্ভুক্ত করা হয়েছিল।
দেবিদ্বার ইউনিয়ন
দেবিদ্বার বাংলাদেশের কুমিল্লা জেলার অন্তর্গত দেবিদ্বার উপজেলার একটি বিলুপ্ত ইউনিয়ন।
মজিদ রশিদ
মজিদ রশিদ (ماجد راشد‎‎, Majid Rashid; ১৬ মে ২০০০) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ইত্তিহাদ কালবা এবং সংযুক্ত আরব আমিরাত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
আমিরাতি ফুটবল ক্লাব আল ইত্তিহাদ কালবার যুব পর্যায়ের হয়ে খেলার মাধ্যমে মজিদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, আমিরাতি ক্লাব আল ইত্তিহাদ কালবার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ইত্তিহাদ কালবার হয়ে পাঁচ মৌসুমে ৭৪ ম্যাচে ২টি গোল করার পর ২০২১–২২ মৌসুমে তিনি শারজাহে যোগদান করেছেন।
২০১৮ সালে, মজিদ সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
মজিদ রশিদ ২০০০ সালের ১৬ই মে তারিখে সংযুক্ত আরব আমিরাতের কালবায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মজিদ সংযুক্ত আরব আমিরাত অনূর্ধ্ব-২০ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।
দেবিদ্বার পৌরসভা
দেবিদ্বার পৌরসভা বাংলাদেশের কুমিল্লা জেলার অন্তর্গত একটি পৌরসভা।
অবস্থান ও সীমানা
দেবিদ্বার উপজেলার পশ্চিম-মধ্যাংশে দেবিদ্বার পৌরসভার অবস্থান। এ পৌরসভার উত্তর-পূর্বে রসুলপুর ইউনিয়ন, পূর্বে সুবিল ইউনিয়ন ও ফতেহাবাদ ইউনিয়ন, দক্ষিণ-পূর্বে জাফরগঞ্জ ইউনিয়ন, দক্ষিণে এলাহাবাদ ইউনিয়ন ও গুনাইঘর দক্ষিণ ইউনিয়ন, দক্ষিণ-পশ্চিমে গুনাইঘর উত্তর ইউনিয়ন, উত্তর-পশ্চিমে মুরাদনগর উপজেলার ধামঘর ইউনিয়ন ও নবীপুর পশ্চিম ইউনিয়ন এবং উত্তরে মুরাদনগর উপজেলার নবীপুর পূর্ব ইউনিয়ন অবস্থিত।
ইতিহাস
দেবিদ্বার উপজেলার ৫নং দেবিদ্বার ইউনিয়ন এর সম্পূর্ণ অংশ নিয়ে দেবিদ্বার পৌরসভা প্রতিষ্ঠিত হয়।
প্রতিষ্ঠাকাল
২০০২ সনে ততকালীন দেবিদ্বার ইউনিয়ন নিয়ে পৌরসভা গঠিত হয়
প্রশাসনিক এলাকা
দেবিদ্বার পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম দেবিদ্বার থানার আওতাধীন। এটি জাতীয় সংসদের ২৫২নং নির্বাচনী এলাকা কুমিল্লা-৪ এর অংশ।
যোগাযোগ ব্যবস্থা
ময়নামতি থেকে ব্রাহ্মনবাড়িয়া সিলেট উপ মহাসড়ক হয়ে দ্বেবিদ্বার যাওয়া যায়।এছাড়া চান্দিনা থেকে সিএনজি অটোরিকশা করে যাওয়া যায়।
আনিস নাবিলাহ
আনিস নাবিলাহ বিনতে ওমরউদ্দিন (জন্ম: ১৮ নভেম্বর, ১৯৮৬) একজন মালয়েশীয় খ্যাতিমান রন্ধনশিল্পী, আইনজীবী ও গণমাধ্যম ব্যক্তিত্ব। রন্ধনমূলক টেলিভিশন অনুষ্ঠানের জন্য তিনি বিখ্যাত। তিনি অভিনেত্রী ও গায়িকা আয়শা হাসনার বোন।
প্রাথমিক জীবন
আনিস নাবিলাহ ১৯৮৬ সালের ১৮ নভেম্বর কুয়ালালামপুরে জন্মগ্রহণ করেছিলেন। তাঁর বাবা-মায়ের একজন ছিলেন মালয় ও অন্যজন পাকিস্তানি। তিনি বাবা মায়ের চতুর্থ সন্তান এবং তাঁর আরো ছয়টি বোন এবং একটি ভাই রয়েছে। তাঁর বোন আয়শা হাসনা একজন অভিনেত্রী ও গায়িকা। তিনি মালয়েশিয়ার ফুড ইনস্টিটিউটে (এফআইএম) পড়াশোনা করেছেন এবং ২০০৭ সালে রন্ধনশিল্পে ডিপ্লোমা নিয়ে স্নাতক ডিগ্রি অর্জন করেছেন। তাঁর বড় ভাই আদম আমির ২০১৬ সালে মারা গেছেন।
কর্মজীবন
দশ বছর বয়স থেকেই রান্না শিখছেন আনিস নাবিলা। তিনি রন্ধনশিল্প নিয়ে আরও অভিজ্ঞতা অর্জনে আগ্রহী। তিনি যখন ছোট ছিলেন তখন নিজেই রান্না করতে শিখেছিলেন। তাঁর ভাষ্যমতে তিনি সবসময় রান্নাঘরে মাকে দেখে একাজে অনুপ্রাণিত হয়েছিলেন।
২১ বছর বয়সে, আনিস নাবিলাহ একটি অডিশনে অংশ নিয়েছিলেন এবং টিভি থ্রিতে প্রচারিত নিজের রান্নার অনুষ্ঠান ইসিপ ইসিপ চালানোর কাজ নিয়েছিলেন। সিঙ্গল প্যান অনুষ্ঠানে তিনি তরকাদের পাশাপাশি বিভিন্ন ব্যক্তিদের জন্য রান্না করেন এবং কীভাবে সহজেই দুর্দান্ত রান্না করতে হয় তা তাদের শেখান।
ব্যক্তিগত জীবন
আনিস নাবিলাহ এখনও অবিবাহিত এবং টেলিভিশনে রান্নার অনুষ্ঠান নিয়ে তিনি ব্যস্ত রয়েছেন।
১০ বছর ধরে রন্ধনসম্পর্কিত কাজের সাথে থাকা সত্ত্বেও, আনিস স্বীকার করেছেন যে তিনি তাঁর পরিবারকে হরি রায়ের সাথে পুনর্নির্মাণের জন্য যথেষ্ট পরিমাণে রাজি করেননি। দ্য মালয় মেলকে দেওয়া একটি সাক্ষাৎকারে তিনি বলেছিলেন: "আমার মা রেন্দাং রান্না করেন। আমি কখনও উৎসবের জন্য বাড়িতে রেন্দাং রান্না করি না। আমি অন্য সময় রেন্দাং রান্না করি তবে উৎসবের সময় নয়। উৎসব আমার মায়ের কাজ"।
পুরস্কার ও সম্মাননা
আনিস নাবিলাহ ২০০৭ সালে পুলিনায়া প্রতিযোগিতায় পুরস্কার জিতেছিলেন। ২০১৫ সালে সিঙ্গাপুর ট্যুরিজম বোর্ড কর্তৃক আয়োজিত এশিয়ার সেরা ৫০ রেস্তোঁরা প্রচারণায় অংশ নিতে তাকে আমন্ত্রণ জানানো হয়েছিল। তিনি ট্যুরিজম অস্ট্রেলিয়া আয়োজিত  'রেস্টুরেন্ট অস্ট্রেলিয়া' প্রচারণায় ৮০ জন প্রভাবশালী খ্যাতিমান রন্ধনশিল্পীদের মধ্যেও নির্বাচিত হয়েছিলেন।
২০১৩ সালে তিনি দৈনিক সংবাদ পপুলার স্টার অ্যাওয়ার্ডসেও সর্বাধিক জনপ্রিয় যশস্বী রন্ধনশিল্পী বিভাগে মনোনীত হয়েছিলেন।
মার্কোস ইয়োরেন্তে
মার্কোস ইয়োরেন্তে মোরেনো (জন্ম: ৩০ জানুয়ারি ১৯৯৫) হলেন একজন স্পেনীয় পেশাদার ফুটবলার, যিনি লা লিগায় আতলেতিকো মাদ্রিদের হয়ে একজন মধ্যমাঠের খেলোয়াড় হিসেবে খেলেন।
এইন আল-তাল
এইন আল-তাল ক্যাম্প ( مخيم عين التل  ), বা হান্দারাত শিবির হল  এলাকাজুড়ে ফিলিস্তিনিদের জনবহুল হান্দারাত গ্রামের কাছে এ শরণার্থী শিবির অবস্থিত। এটি আলেপ্পোর উত্তর-পূর্বে  দূরে অবস্থিত। শিবিরের যুদ্ধ-পূর্ব জনসংখ্যা ছিল প্রায় ৭০০০১ জন। আলেপ্পোর যুদ্ধের সময় ক্যাম্পের জনসংখ্যার পুরোটাই বাস্তুচ্যুত হয়েছিল এবং শিবিরের ব্যাপক ক্ষয়ক্ষতি হয়েছিল।
অন্নদাশঙ্কর রায়
অন্নদাশঙ্কর রায় (১৫ ই মার্চ-১৯০৪ - অক্টোবর ২৮, ২০০২), একজন স্বনামধন্য বাঙালি কবি ও লেখক। ভারতের উড়িষ্যা জেলার এক কায়স্থ রায় পরিবারে জন্মগ্রহণ করেছিলেন।। তিনি একজন বিখ্যাত ছড়াকারও।
পারিবারিক ইতিহাস
অধুনা পশ্চিমবঙ্গের হুগলী জেলার কোতরং ( অধুনা উত্তরপাড়া কোতরং ) ছিল অন্নদাশঙ্কর রায়ের পূর্বপুরুষের বসতি। হিন্দ মোটর রেলওয়ে স্টেশন-এর পশ্চাতে গঙ্গার দিকে বিস্তৃত স্থানটি ছিল কোতরং। কোতরং থেকে তারা চলে যান উড়িষ্যার বালেশ্বর জেলার রামেশ্বরপুরে। ঊনবিংশ শতাব্দীর মাঝামাঝি জ্ঞাতিদের সঙ্গে মনো-মালিন্য হওয়ায় অন্নদাশঙ্করের ঠাকুরদা শ্রীনাথ রায় রামেশ্বরপুর ত্যাগ করেন। তার ঠাকুমার নাম দুর্গামনি। তিনি ছিলেন জাজপুরের সম্ভ্রান্ত বাঙালি সেন বংশের মেয়ে। অন্নদাশঙ্করের পিতার নাম নিমাইচরণ রায়। তিনি ব্রিটিশ সরকারের চাকরি গ্রহণ করেন। কিন্তু ভাইদের পড়াশুনো ভাল না হবার জন্য ঢেঙ্কানলের রাজ দরবারে সামান্য থিয়েটারের ম্যানেজারের চাকরি নিয়ে চলে আসেন। ঢেঙ্কানালে এসে নিমাইচরণ কটকের প্রসিদ্ধ বাঙালি পালিত বংশের কন্যা হেমনলিনীকে বিবাহ করেন।
জীবন
অন্নদাশঙ্করের জন্ম হয় ব্রিটিশ ভারতে বর্তমান উড়িষ্যার ঢেঙ্কানলে । তার পূর্বপুরুষের আদি বসতি ছিল অধুনা পশ্চিমবঙ্গের হুগলী জেলার কোতরং অঞ্চলে ( অধুনা উত্তরপাড়া কোতরং ) ৷ তার পিতা ছিলেন ঢেঙ্কানল রাজস্টেটের কর্মী নিমাইচরণ রায় এবং তার মাতা ছিলেন কটকের প্রসিদ্ধ পালিত বংশের কন্যা হেমনলিনী । ছোটবেলায় ঢেঙ্কানলে তার শিক্ষাজীবন শুরু হয় । ১৯২১ খ্রিষ্টাব্দে পাটনা বিশ্ববিদ্যালয় থেকে তিনি ম্যাট্রিক পাশ করেন । এরপর সংবাদপত্রের সম্পাদনা শিখতে কলকাতা বসুমতী পত্রিকার সম্পাদক হেমেন্দ্রপ্রসাদ ঘোষের কাছে যান । তিনি শর্টহ্যান্ড, টাইপরাইটিং এবং প্রুফরিডিং-ও শেখেন । কিন্তু এই কাজ তার ভালো লাগেনি । এরপর তিনি কটকের র্যাভেনশ কলেজ থেকে আই.এ পরীক্ষা দেন এবং তাতে পাটনা বিশ্ববিদ্যালয়ে প্রথম স্থান অধিকার করেন । ১৯২৫ খ্রিষ্টাব্দে বি.এ পরীক্ষাতেও তিনি পাটনা বিশ্ববিদ্যালয় থেকে ইংরেজি সাহিত্যে প্রথম স্থানাধিকারী হন । ১৯২৭ খ্রিষ্টাব্দে এম.এ পড়তে পড়তে আই.সি.এস পরীক্ষায় তিনি দ্বিতীয়বারে পূর্ববর্তী রেকর্ড ভেঙে প্রথম স্থান অধিকার করেন । তিনিই প্রথম ভারতীয় হিসেবে এ গৌরব লাভ করেন। সেই বছরেই তিনি সরকারি খরচে আই.সি.এস হতে ইংল্যান্ড যান । সেখানে তিনি দুই বছর ছিলেন । এই সময়ে তার ধারাবাহিক ভ্রমণ কাহিনী পথে প্রবাসে বিচিত্রায় প্রকাশিত হয় ।
১৯৩০ খ্রিষ্টাব্দে মার্কিন কন্যা অ্যালিস ভার্জিনিয়া অনফোর্ডকে বিবাহ করে তিনি তার নাম দেন লীলা রায় । লীলা রায় বহু বই বাংলা থেকে ইংরেজিতে অনুবাদ করেছেন । অন্নদাশঙ্করের অনেক লেখা লীলাময় ছদ্মনামে প্রকাশিত হয়েছিল । ১৯৩৬ খ্রিষ্টাব্দে তিনি প্রথম নদীয়া জেলার ম্যাজিস্ট্রেট হিসাবে কাজে যোগ দেন । তিন বছর এই পদে থেকে বিভিন্ন জেলায় কাজ করে কুমিল্লা জেলায় জজ হিসাবে নিযুক্ত হন । ১৯৪০ খ্রিষ্টাব্দ থেকে ১৯৪৯ খ্রিষ্টাব্দ পর্যন্ত তিনি সরকারি কাজে নিযুক্ত থেকে ১৯৫০ খ্রিষ্টাব্দে তিনি পশ্চিমবঙ্গের বিচার বিভাগের সেক্রেটারি হন । ১৯৫১ খ্রিষ্টাব্দে তিনি স্বেচ্ছায় সরকারি চাকরি থেকে অবসর নেন । ১৯৮৬ খ্রিস্টাব্দে কলকাতায় পশ্চিমবঙ্গ বাংলা আকাদেমি প্রতিষ্ঠিত হলে তিনি হন প্রথম সভাপতি এবং আমৃত্যু এই পদে ব্রতী ছিলেন।
পদক, পুরস্কার ও সম্মাননা
সাহিত্যকর্মের জন্য অন্নদাশঙ্কর রায় বহু পুরস্কারে ভূষিত হয়েছেন।
১৯৭৯ সালে কলকাতা বিশ্ববিদ্যালয় তাকে জগত্তারিণী পদক পুরস্কারে ভূষিত করে। তাকে দেশিকোত্তম সম্মান প্রদান করে বিশ্বভারতী বিশ্ববিদ্যালয়। বর্ধমান বিশ্ববিদ্যালয়, রবীন্দ্রভারতী বিশ্ববিদ্যালয় ও যাদবপুর বিশ্ববিদ্যালয় তাকে সম্মানসূচক ডক্টর অব লিটারেচার (ডিলিট) উপাধি প্রদান করে।
অন্নদাশঙ্কর রায় প্রাপ্ত অন্যান্য পুরস্কারের মধ্যে রয়েছে: সাহিত্য আকাদেমি পুরস্কার (১৯৬২), আনন্দ পুরস্কার (দুইবার-১৯৮৩, ১৯৯৪), বিদ্যাসাগর পুরস্কার, শিরোমণি পুরস্কার (১৯৯৫), রবীন্দ্র পুরস্কার, নজরুল পুরস্কার, বাংলাদেশের জেবুন্নিসা পুরস্কার।
মৃত্যু
অন্নদাশঙ্কর রায় ২৮ অক্টোবর ২০০২ মৃত্যুবরণ করেন।
চুয়াডাঙ্গা জেলা
চুয়াডাঙ্গা জেলা বাংলাদেশের পশ্চিমাঞ্চলের খুলনা বিভাগের একটি প্রশাসনিক অঞ্চল। ১৮৫৯ খ্রিষ্টাব্দে চুয়াডাঙ্গার দর্শনায় বাংলাদেশের প্রথম রেলপথ স্থাপিত হয়।  ১৯৭১ সালের ২৬শে মার্চে দক্ষিণ-পশ্চিমাঞ্চলীয় কমান্ড গঠিত হয়েছিল। বাংলাদেশের প্রথম ডাকঘর চুয়াডাঙ্গা ডাকঘর  চুয়াডাঙ্গায় স্থাপিত হয়। দেশের সর্ববৃহৎ চিনিকল কেরু এন্ড কোম্পানি চুয়াডাঙ্গাতে স্থাপিত হয় ১৯৩৮ সালে। চুয়াডাঙ্গা বাংলাদেশের প্রথম নিরক্ষর মুক্ত ও দারিদ্র্য মুক্ত জেলা  একই সাথে চুয়াডাঙ্গা বাংলাদেশের সবচেয়ে শান্তিপূর্ণ এবং সুখী জেলা।
ইতিহাস
গ্রিক ঐতিহাসিক ও ভৌগোলিকদের বিবরণ ও টলেমির মানচিত্র অনুযায়ী, বর্তমান চুয়াডাঙ্গা জেলা সর্ব পশ্চিম ধারার অব্যবহিত পূর্বাঞ্চলেই ছিল। এই অঞ্চলটিতে গঙ্গাঋদ্ধি নামক শক্তিশালী রাজ্য ও গঙ্গে নামক একটি উল্লেখযোগ্য নগরী বিদ্যমান ছিল।
ভারতের পশ্চিমবঙ্গ রাজ্যের চব্বিশ পরগনা জেলার চন্দ্রকেতুগড় ও পার্শ্ববর্তী এলাকায় খনন করে কতকগুলো প্রত্নতাত্ত্বিক নিদর্শন আবিষ্কৃত হয়েছে। এই প্রত্নতাত্ত্বিক নিদর্শনের ভিত্তিতে গবেষকগণ ধারণা করেন যে, বর্তমান দ্বি-গঙ্গা নামক জায়গাতেই গ্রিক ইতিহাসে উল্লেখিত গঙ্গাঋদ্ধি রাজ্যের রাজধানী ছিল। আবার, যশোর ও গোপালগঞ্জ জেলায় চতুর্থ শতকের কিছু প্রত্নতাত্ত্বিক নিদর্শন আবিষ্কার করা হয়েছে এবং এতে প্রমাণ করা সম্ভব হয়েছে যে চুয়াডাঙ্গা জেলা সেই প্রাচীন ভূখণ্ডের অংশবিশেষ। গুপ্তদের আসার আগে এ অঞ্চল সম্ভবত পুষ্করণাধিপতি শাসন করতেন। ষষ্ঠ শতকে এ অঞ্চল ভিন্ন এক রাজ্যের অন্তর্গত ছিল। এই রাজ্যের ব্যাপ্তি ছিল কুমিল্লা থেকে বর্তমান ভারতের উড়িষ্যা রাজ্য পর্যন্ত। এ অঞ্চল তখন সমতট বা বঙ্গ নামে পরিচিত ছিল।
চুয়াডাঙ্গা সপ্তম শতকের প্রথম দশক থেকে দ্বিতীয় পদের মাঝামাঝি সময় পর্যন্ত শশাঙ্কের রাজ্যের অন্তর্গত ছিল। এই রাজ্যের রাজধানী ছিল মুর্শিদাবাদ জেলার কানসোনায়।
বল্লাল সেনের (১১৬০ - ১১৭৮) আমলে চুয়াডাঙ্গা সেন রাজ্যভুক্ত ছিল। তার মৃত্যুর পর তার পুত্র লক্ষণ সেন রাজা হন। এরপর সেন বংশের রাজাগণ অল্প কিছুদিন রাজত্ব করেন। লক্ষণ সেনের আমলে ইখতিয়ার উদ্দিন তৎকালীন সেন রাজ্যের গ্রীষ্মকালীন রাজধানী "নওদীহ্"-এ আক্রমণ করে এই অঞ্চল অধিকার করেন। কিন্তু তিনি মুসলিম শাসন প্রতিষ্ঠা করতে পারেননি। পরবর্তী শাসনামলেও চুয়াডাঙ্গা মুসলিম শাসনাভুক্ত ছিল না।
রাজা লক্ষণ সেনের রাজত্বকালে ইখতিয়ার উদ্দিন মোহাম্মদ বখতিয়ার খিলজী নবদ্বীপ আক্রমণ করে নদীয়ার অধিকাংশ স্থান দখল করে নেন। বাংলাদেশের নবদ্বীপ দখল হওয়াতে অনেক ধর্মপ্রচারক এদেশে আগমন করেন। এই সময় চুয়াডাঙ্গার আশেপাশে অনেক দরবেশের আগমন ঘটে। তারা এসে ইসলাম ধর্ম প্রচার শুরু করেন। এদের কবর বিভিন্ন স্থানে এখনও বিদ্যমান।
পরবর্তীতে বাংলার বার ভূঁইয়াদের অন্যতম রাজা প্রতাপ আদিত্যের অধীনে আসে। এর কিছুকাল পরে তা মোগল সাম্রাজ্যের অধীনে আসে। মোগলরা নদীয়া রাজ বংশের প্রতিষ্ঠাতা ভবানন্দ মজুমদারকে এই এলাকা ইজারা দেয়। ভবানন্দের উত্তর পুরুষ কৃষ্ণচন্দ্র রায় ১৭২৮ খৃস্টাব্দে নদীয়ার রাজা হন। এই সময় চুয়াডাঙ্গার অনেক স্থান রাণী ভবানীর জমিদারীর অংশ ছিল।
এদিকে মোগলদের দুর্বলতার সুযোগে সুবাদার মুর্শিদকুলী প্রায় স্বাধীনভাবে বাংলা শাসন করতেন। এরপর সুজা উদ্দিন ও সরফরাজ খান বাংলার সুবাদার হন। এই সময় রাজ্যে বিশৃক্মখলা দেখা দিলে আলীবর্দী খান বাংলার সিংহাসন দখল করে নেন। আলীবর্দীখার রাজত্বকালে বর্গী হামলায় অতিষ্ঠ হয়ে বহু লোক মুর্শিদাবাদ ত্যাগ করে চুয়াডাঙ্গার আশপাশে বসতি গড়ে তোলে। দেশে শান্তি ফিরে এলে অনেক বর্গী এখানে স্থায়ীভাবে থেকে যায়।
১৭৫৭ সালে সিরাজউদ্দৌলার পতনের পর প্রাণভয়ে আরো লোকজন এখানে এসে বিভিন্ন স্থানে বসবাস করতে শুরু করে। আস্তে আস্তে এলাকায় লোকসংখ্যা বাড়তে থাকে। ১৭৬৫ সালে ইস্ট ইন্ডিয়া কোম্পানি বাংলা বিহার উড়িষ্যার দেওয়ানী লাভ করে। পরবর্তীতে স্যার জোন শোয়েব প্রস্তাবক্রমে রাজস্ব আদায়ের সুবিধার্থে কালেক্টর প্রথা প্রবর্তিত হয়। এই সময় নদীয়া জেলা সর্বপ্রথম গঠন করা হয়। তখন ১৭৮৭ সাল।
নবাব আলীবর্দী খার আমলে মুর্শিদাবাদ জেলার সীমানার ইটেবাড়ি মহারাজপুর হতে চুলো মল্লিক মাথাভাঙ্গা নদী পথে সপরিবারে চুয়াডাঙ্গা শহরের উত্তর দিকে বসতি স্থাপন করেন। তিনি এলাকার নাম চুয়াডাঙ্গা রাখেন বলে জানা যায়। তিনি বসতি স্থাপন করার পর এই শহরে আস্তে আস্তে লোকসংখ্যা বাড়তে থকে। এই সময় জলপথেই বেশি মানুষ চলাচল করতো।
১৭৮৭ সালের ২১ মার্চ নদীয়া জেলা গঠিত হয়। ইষ্ট - ইন্ডিয়া কোম্পানীর আমলে চুয়াডাঙ্গাসহ কুষ্টিয়া অঞ্চল রাজশাহী জেলাভুক্ত ছিল। ১৮৫৭ সালে সিপাহী বিদ্রোহ এবং ১৮৬০/৬১ সালে নীল বিদ্রোহ দেখা দেয়। এই সময় নীল বিদ্রোহ দমন তথা প্রশাসনিক কাজের সুবিধার জন্য নদীয়া জেলাকে পাঁচটি মহকুমায় ভাগ করা হয়। এগুলো হল কৃষ্ণনগর, রানাঘাট, চুয়াডাঙ্গা মেহেরপুর,ও কুষ্টিয়া। ১৮৬১ সালে চুয়াডাঙ্গা মহকুমা প্রতিষ্ঠিত হবার পর এইচজেএস কটন-এর প্রথম মহকুমা প্রশাসক হন। প্রথম মহকুমার সদর দফতর ছিল দামুড়হুদা।
ব্রিটিশ শাসনামলে এ এলাকাটি বেশ কিছু আন্দোলনের কেন্দ্র হয়ে উঠেছিল; যেমন: ওয়াহাবী আন্দোলন (১৮৩১), ফরায়েজি আন্দোলন (১৮৩৮-৪৭), সিপাহী বিদ্রোহ (১৮৫৭), নীল বিদ্রোহ (১৮৫৯-৬০), খিলাফত আন্দোলন (১৯২০), স্বদেশী আন্দোলন (১৯০৬), অসহযোগ আন্দোলন, সত্যাগ্রহ আন্দোলন (১৯২০-৪০), ভারত ছাড়ো আন্দোলন (১৯৪২) ইত্যাদি।
১৯৪৭ সালে দেশ বিভাগ হলে নদীয়া জেলাও ভাগ হয়। দেশ বিভাগের সময় কৃষ্ণনগর থানা (বর্তমানে নদিয়া জেলার অন্তর্গত) বাদে কুষ্টিয়া, চুয়াডাঙ্গা ও মেহেরপুর মহকুমার ২টি থানা পূর্ব পাকিস্তানের অংশে পড়ে। কুষ্টিয়াকে জেলা করা হয়।
মুক্তিযুদ্ধকালীন বেশ কয়েকবার পাক হানাদার বাহিনীর সাথে মুক্তিপাগল সেনাদের সঙ্গে সম্মুখযুদ্ধ ও খণ্ডযুদ্ধ সংগঠিত হয়। এখানে শতাধিক যুদ্ধ সংঘটিত হয়েছিল। ১৯৭১ সালের ২৬ মার্চ মুক্তিযুদ্ধের সর্বপ্রথম কমান্ড, দক্ষিণ পশ্চিমাঞ্চলীয় কমান্ড গঠিত হয়েছিল এ জেলায়, মুক্তিযুদ্ধের আট নম্বর সেক্টরের হেডকোয়ার্টার ছিল চুয়াডাঙ্গা সদরের ৪নং ইপিআর হেডকোয়ার্টার। ৪নং ইপিআর প্রধান মেজর আবু ওসমান চৌধুরী এবং ডাঃ আসহাব-উল-হক জোয়ার্দ্দারের নেতৃত্বে। একই দিন সকাল ০৯:৩০ এ বড়বাজার মোড়ে ডাঃ আসহাব-উল-হক জোয়ার্দ্দার সর্বপ্রথম দখলদার পাকিস্তান বাহিনীর বিরুদ্ধে বিদ্রোহ এবং সর্বাত্মক যুদ্ধ ঘোষণা করেন। ১৯৭১ সালের ৫ আগস্ট জেলার দামুড়হুদা উপজেলার জগন্নাথপুর গ্রামে হানাদার বাহিনীর সাথে সম্মুখযুদ্ধে ৮ বীর মুক্তিযোদ্ধা শহীদ হন। পরবর্তীতে ৮ শহীদের সম্মানার্থে জনগন্নাথপুর গ্রামে, স্মৃতিসৌধ নির্মাণ করা হয়। যা বর্তমানে ৮ কবর হিসেবে পরিচিত।
মুক্তিযুদ্ধ চলাকালে ১০ই এপ্রিল প্রবাসী বাংলাদেশ সরকার চুয়াডাঙ্গাকে গণপ্রজাতন্ত্রী বাংলাদেশের অস্থায়ী রাজধানী ঘোষণা করেন। ১৪ই এপ্রিল চুয়াডাঙ্গাতে মুজিবনগর সরকারের শপথ গ্রহণ অনুষ্ঠানের কথা ছিলো, কিন্তু পাকিস্তানি সামরিক বাহিনী এই শপথ গ্রহণ অনুষ্ঠানের কথা জানতে পেরে চুয়াডাঙ্গায় যুদ্ধ বিমান থেকে প্রচুর গোলা বর্ষণ করে। পরে নিরাপত্তার কথা চিন্তা করে মুজিবনগর সরকারের শপথ অনুষ্ঠান তৎকালীন মেহেরপুর মহকুমার বৌদ্দনাথ তলায়‌‌‌ বর্তমানে মুজিবনগর এই শপথ অনুষ্ঠান করা হয়। বাংলার প্রথম রাষ্ট্রপতি ও প্রধানমন্ত্রীর শপথ রুখতে মেহেরপুর জেলার সঙ্গে চুয়াডাঙ্গার যোগাযোগ বিচ্ছিন্ন করতে দুই জেলার সংযোগ মাথাভাঙ্গা সেতু বোমা হামলা করে উড়িয় দেয়া হয়। মুক্তিযুদ্ধ চলাকালে পাকিস্তান বাহিনী এবং মুক্তিবাহিনীর মধ্যে চুয়াডাঙ্গায় একশরও বেশি সম্মুখ যুদ্ধের কথা নথিভুক্ত আছে। নথি অনুসারে ১৯৭১ সালের ৭ ডিসেম্বর তারিখে, অর্থাৎ হানাদার বাহিনী কর্তৃক মিত্র বাহিনীর কাছে আত্মসমর্পণের ৯ দিন আগে, পাকিনস্তানীদের হাত থেকে চুয়াডাঙ্গা মুক্ত হয়।
দেশ স্বাধীনের পর প্রথম অস্থায়ী রাজধানীর কার্যক্রমও শুরু হয় চুয়াডাঙ্গা জেলাতেই। বাংলাদেশ রেডক্রস সোসাইটিও এখানেই প্রতিষ্ঠিত হয়, এছাড়া স্বাধীন বাংলাদেশের প্রথম ডাক বিভাগ এবং টেলিযোগাযোগ ব্যবস্থা এই জেলাতেই প্রথম প্রতিষ্ঠা লাভ করে । বাংলাদেশের একমাত্র দু’তলা রেল স্টেশনটিও চুয়াডাঙ্গার আলমডাঙ্গাতে অবস্থিত। এছাড়া বাংলাদেশের রাষ্ট্রীয় মনোগ্রাম প্রণেতা এনএন সাহার জন্মগ্রহণ এই জেলাকে সমৃদ্ধ করেছে কয়েকগুণ। একুশে পদকপ্রাপ্ত বাউল সাধক প্রয়াত খোদাবক্স শাহ’র জন্মস্থানও চুয়াডাঙ্গায়।
যুদ্ধকালীন গণহত্যা এবং ধ্বংসযজ্ঞের স্মৃতিচিহ্ন রয়েছ- চুয়াডাঙ্গা সদর হাসপাতালের পেছনের স্থানে, নাটুদহ উচ্চ বিদ্যালয়ের পেছনে তিনটি গণকবর, জীবননগরে সীমান্তবর্তী ধোপাখালি গ্রামে, এবং আলমডাঙ্গা রেলস্টেশনের কাছে গঙ্গা-কপোতাক্ষ ক্যানালের তীরবর্তী স্থানে। যুদ্ধের স্মৃতি ধারণ করে দাঁড়িয়ে আছে দু'টি স্মৃতি স্তম্ভ।
১৯৮৪ সালের ১ ফেব্রুয়ারি চুয়াডাঙ্গা মহকুমার বিলুপ্তি ঘোষণা করা হয়। এই সালের ২৬ ফেব্রুয়ারি চুয়াডাঙ্গা জেলার মর্যাদা লাভ করে। আজিজুল হক ভূঁইয়া প্রথম জেলা প্রশাসক নিযুক্ত হন। এই সময় চুয়াডাঙ্গা মহকুমার চারটি থানাকে উপজেলায় উন্নীত করা হয়। থানাগুলো হলো-আলমডাঙ্গা, জীবননগর, দামুড়হুদা ও চুয়াডাঙ্গা।
নামকরণ
গ্রিক ঐতিহাসিকদের মতে এ এলাকাতেই বিখ্যাত গঙ্গারিডাই (গঙ্গাঋদ্ধি) রাজ্য অবস্থিত ছিল। গাঙ্গেয় নামক একটি শহরও এ চুয়াডাঙ্গায় অবস্থিত ছিল বলে শোনা যায়। চুয়াডাঙ্গার নামকরণ সম্পর্কে কথিত আছে যে, এখানকার মল্লিক বংশের আদিপুরুষ চুঙ্গো মল্লিকের নামে এ জায়গার নাম চুয়াডাঙ্গা হয়েছে। ১৭৪০ খ্রিষ্টাব্দের দিকে চুঙ্গো মল্লিক তার স্ত্রী, তিন ছেলে ও এক মেয়েকে নিয়ে ভারতের নদীয়া ও মুর্শিদাবাদ জেলার সীমানার ইটেবাড়ি- মহারাজপুর গ্রাম থেকে মাথাভাঙ্গা নদীপথে এখানে এসে প্রথম বসতি গড়েন। ১৭৯৭ সালের এক রেকর্ডে এ জায়গার নাম চুঙ্গোডাঙ্গা উল্লেখ রয়েছে। ফারসি থেকে ইংরেজিতে অনুবাদ করার সময় উচ্চারণের বিকৃতির কারণে বর্তমান চুয়াডাঙ্গা নামটা এসেছে। চুয়াডাঙ্গা নামকরণের আরো দুটি সম্ভাব্য কারণ প্রচলিত আছে। চুয়া<চয়া<চষা শব্দের অর্থ পরিষ্কার। পরিষ্কার ডাঙ্গা অর্থেও এরকম নামকরণ হতে পারে। আবার অনেকের মতে, এই অঞ্চলে প্রচুর ইঁদুর ছিল। ইঁদুরকে হিন্দি ভাষায় বলে চুহা। হয়তো চুহাডাঙ্গা শব্দটি সামান্য পরিবর্তিত হয়ে চুয়াডাঙ্গা নামকরণ হয়েছে।
অবস্থান ও আয়তন
চুয়াডাঙ্গা জেলার আয়তন ১১৭০.৮৭ বর্গ কিলোমিটার। আয়তনের দিক থেকে চুয়াডাঙ্গা বাংলাদেশের ৫৪তম জেলা। চুয়াডাঙ্গা জেলার উত্তর-পূর্বদিকে কুষ্টিয়া জেলা, উত্তর-পশ্চিমে মেহেরপুর জেলা, দক্ষিণ ও দক্ষিণ-পূর্বে, ঝিনাইদহ জেলা, দক্ষিণে যশোর জেলা, এবং পশ্চিমে ভারতের নদিয়া জেলা অবস্থিত। জেলার মূল শহর চুয়াডাঙ্গা মাথাভাঙ্গা নদীর তীরে অবস্থিত।
উপজেলাসমূহ
চুয়াডাঙ্গা জেলায় মোট ৪টি উপজেলা রয়েছে। উপজেলাগুলো হল: বর্তমানে এ জেলায় ০৪টি উপজেলা, ০৫টি থানা, ০৪টি পৌরসভা (২টি ‌‍'ক' শ্রেণীর, ২টি 'খ' শ্রেণীর), ৩৮টি ইউনিয়ন, ৩৭৬টি মৌজা, ৫১৪টি গ্রাম রয়েছে।
জনসংখ্যা
লর্ড ওয়েলেসলির শাসনামলে কালেক্টর ও বিচারকদের সংগৃহীত তথ্য অনুযায়ী ১৮৫২ সালে অবিভক্ত নদিয়া জেলায় জরিপ হয়। তবে এই জরিপ সফল হয়নি। ১৮৭১ সালে চুয়াডাঙ্গার তৎকালীন মহকুমা প্রশাসক ছিলেন এইচ জে জে কটন। তার প্রতিবেদন অনুযায়ী, ১৮৭১ সালের চুয়াডাঙ্গার জনসংখ্যা ছিল ১,৭৮,৪৮৫ জন। ১৮৭২ সালে নদিয়া জেলায় আবার জরিপ করা হয়। তবে জরিপ নিয়ে তৎকালীন মানুষের মধ্যে গুজব ছড়িয়ে যায়।
১৮৯১ সালে ম্যালেরিয়া রোগের কারণে চুয়াডাঙ্গায় বিপুল জনগণের মৃত্যু হয়। এরপর ১৮৯৭ সালে ভয়াবহ ভূমিকম্প হলেও ১৮৯১ সাল অপেক্ষাকৃত ৫.৫৯% জনসংখ্যা বৃদ্ধি পায় ১৯০১ সালে। ১৯১১ ও ১৯২১ সালে জনসংখ্যা কিছুটা হ্রাস পায়। এটির কারণ হিসেবে অতিরিক্ত বহির্গমন এবং অস্বাস্থ্যকর পরিবেশকে বিবেচনা করা হয়। আবার ১৯৫১ সালের জনসংখ্যা গণনায় দেখা যায় জনসংখ্যা অধিকহারে হ্রাস পেয়েছে। এর মূল কারণ ছিল সংখ্যাগরিষ্ঠ জনগণের ভারত গমন।
২০১১ সনের আদম শুমারি অনুযায়ী চুয়াডাঙ্গা জেলার জনসংখ্যা ১১,২৯,০১৫ জন, যার মধ্যে ৫,৬৪,৮১৯ জন পুরুষ ও ৫,৬৪,১৯৬জন মহিলা। জনসংখ্যার ১১,০০,৩৩০ জন মুসলিম, ২৬,৫১৪ হিন্দু, ১৫,৯৩ জন খ্রিষ্টান, ২২ জন বৌদ্ধ ও ৫৫৬ জন অন্যান্য ধর্মাবলম্বী।
ভৌগোলিক উপাত্ত
বার্ষিক গড় তাপমাত্রা সর্বোচ্চ ৪২.১ ডিগ্রি সেলসিয়াস এবং সর্বনিম্ন ৫.৮ ডিগ্রি সেলসিয়াস। বার্ষিক গড় বৃষ্টিপাত ১,৪৬৭ মিলিমিটার। গোটা চুয়াডাঙ্গা জেলা গাঙ্গেয় অববাহিকায় অবস্থিত; যার ওপর দিয়ে মাথাভাঙ্গা, ভৈরব, কুমার, চিত্রা, এবং নবগঙ্গা নদীসমূহ প্রবাহিত হয়েছে।
এই জেলার জীবননগর থানার উপর দিয়ে কর্কটক্রান্তি রেখা অতিক্রম করেছে। সমুদ্রপৃষ্ঠ থেকে চুয়াডাঙ্গা ১১.৫ মিটার (৩৮ ফুট) উপরে অবস্থিত। এ উচ্চতা উত্তর-পশ্চিমাংশে বেশি এবং দক্ষিণ-পূর্বাংশে কম। এই তারতম্যের কারণে বৃষ্টিপাত ও আবহাওয়ার কিছু পরিবর্তন লক্ষ্য করা যায়। সমুদ্র থেকে চুয়াডাঙ্গা জেলা প্রায় ১৬০ কিলোমিটার দূরে অবস্থিত।
স্বাস্থ্য সেবা
চুয়াডাঙ্গাতে বেশ কিছু হাসপাতাল ও স্বাস্থ্য সেবা ক্লিনিক আছে। তার মধ্যে উল্লেখযোগ্য হলো:-
শিক্ষা
চুয়াডাঙ্গা জেলা দেশের নিরক্ষরমুক্ত জেলা হিসেবে পরিচিত। সমগ্র জেলার শিক্ষার হার ৯৯.৯৯% এবং শহরের জনসংখ্যার ১০০% শিক্ষিত। জেলায় একটি বেসরকারি বিশ্ববিদ্যালয়, ১৯টি মহাবিদ্যালয়, ১৪০টি মাধ্যমিক বিদ্যালয় ও ৪৪৫টি সরকারি প্রাথমিক বিদ্যালয় রয়েছে। মাদ্রাসা রয়েছে ৩৯টি, পলিটেকনিক ইনিষ্টিটিউট রয়েছে ৫টি, যুব উন্নয়ন প্রশিক্ষণ কেন্দ্র রয়েছে ১টি, টিটিসি ১টি ও পিটিআই রয়েছে ১টি। উল্লেখযোগ্য শিক্ষা প্রতিষ্ঠান:
কৃষি
ব্যবহৃত ভূমির মধ্যে আবাদী জমি ৮৯৪.২ বর্গকিলোমিটার; অনাবাদী জমি ২.৫৪ বর্গকিলোমিটার; দুই নফসলী জমি ১৪.৮৫%; তিন ফসলী জমি ৭৩.৮৫%; চার ফসলী জমি ১১.৮০%; সেচের আওতাভুক্ত আবাদী জমি ৯৯%। ভূমিস্বত্বের ভিত্তিতে ৩৭% ভূমিহীন, ৪৩% নিম্ন বর্গীয়, ১৮% মধ্যম এবং ২% ধনী; মাথাপিছু আবাদী জমির পরিমাণ ১,১০০ বর্গমিটার। প্রতি ১০০ বর্গমিটার মানসম্মত জমির বাজারমূল্য আনুমানিক ১,০০,০০০ টাকা।
প্রধান শস্য ধান, ভুট্টা, পান,পাট,গম, আলু, আখ, তামাক,বেগুন, পেঁয়াজ, রসুন, ডাল,বাঁধা কপি,পাতা কপি,মুলা,গাজর,ধনে পাতা,ঢেরশ,বরবটি, শিম, কুমরা, বিভিন্ন ধরনের ফুল এবং বিভিন্ন প্রকার শাক সবজি । বিলুপ্ত বা প্রায়-বিলুপ্ত শস্যের মধ্যে আছে তিল, তিসি, সরিষা, ছোলা, আউশ ধান এবং নীল।
প্রধান ফল আম, কাঁঠাল, লিচু, পেঁপেঁ, পেয়ারা, কুল,পান, নারিকেল এবং কলা।
জেলায় রয়েছে অসংখ্য মুরগির খামার, মাছের খামার, গরুর খামার ও বড় বড় মুরগি,হাঁস ও মাছের হ্যাচারি। জীবননগরে অবস্থিত দত্তনগর ফার্মটি এশিয়ার মধ্যে বৃহত্তম কৃষিখামার হিসেবে পরিচিত।
অর্থনীতি
উৎপাদনশীল কলকারখানার মধ্যে রয়েছ তুলার কল, চিনি কল, বিস্কুট কারখানা, স্পিনিং মিল, টেক্সটাইল মিল, এ্যালুমিনিয়াম কারখানা, ওষুধ তৈরির কারখানা, চালকল, চিরার কল, তেল কল, আটা কল, বরফ কল, করাত কল এবং ওয়েল্ডিং কারখানা। কুটির শিল্পের মধ্যে রয়েছে বয়নশিল্প, বাঁশের কাজ, স্বর্ণকার, কর্মকার, কুম্ভকার, ছূতার, তন্তুবায়, দরজি ইত্যাদি।
কৃষির পাশাপাশি জেলাটিতে বর্তমানে শিল্পেরও বিকাশ ঘটছে। প্রধান শিল্প কারখানা গুলো হল "জামান গ্রুপ অব ইন্ডাস্ট্রিজ:- হ্যাচারী, ফিড মিল, ব্যাভারেজ লিমিটেড, প্লাস্টিক ফ্যাক্টরি, ফ্রিজ ফ্যাক্টরী, এসি ফ্যাক্টরী, টিভি ফ্যাক্টরী,সিলিং ফ্যান ফ্যাক্টরী, স্টীল ফ্যাক্টরী," স্যার ফ্যাক্টরী, ইলেকট্রনিক্স ফ্যাক্টরী, তামাক ফ্যাক্টরী, বিস্কুট ফ্যাক্টরী, বঙ্গজ ব্রেড  এন্ড বিস্কুট, তাল্লু স্পিনিং মিল্স লিমিটেড, কেরু এন্ড কোম্পানি বাংলাদেশ লিমিটেড ইত্যাদি। চুয়াডাঙ্গার দামুড়হুদা উপজেলার দর্শনায় অবস্থিত কেরু এ্যান্ড কোম্পানি বাংলাদেশ লিমিটেড (১৯৩৩) বাংলাদেশের বৃহত্তম চিনি কল। কেরু এন্ড কোম্পানির সাথে যে ডিস্টালারিটি আছে তা বাংলাদেশের একমাত্র মদ্য প্রস্তুতকারী কারখানা। কেরু এন্ড কোম্পানি বাংলাদেশ লিমিটেড বাংলাদেশ চিনি ও খাদ্য শিল্প কর্পোরেশনের অধিভুক্ত প্রতিষ্ঠান; যা বাংলাদেশের শিল্প মন্ত্রণালয়ের অধীনে একটি স্বায়ত্বশাসিত প্রতিষ্ঠান।
প্রধান রপ্তানী পণ্যগুলো হল পান, ভুট্টা, শাক-সবজি, ধান, চাল, পাট, বিস্কুট, চিনি, তামাক, আখ, খেজুরের গুড়, সুপাড়ি, আম, কুমড়া, কাঁঠাল, কলা, ফিড,এস.এস.আসবাবপত্র,হাঁস-মুরগীর বাচ্চা, ঔষধ এবং ইলেকট্রনিক্স সামগ্রী ইত্যাদি।
নদ-নদী
চুয়াডাঙ্গা জেলায় অনেকগুলো নদী রয়েছে। নদীগুলো হচ্ছে নবগঙ্গা নদী, চিত্রা নদী, ভৈরব নদ, কুমার নদ, মাথাভাঙ্গা নদী।
পাদটীকা
<references group="lower-alpha"/>
বৃক্ক প্রতিস্থাপন
বৃক্ক প্রতিস্থাপন বা রেনাল ট্রান্সপ্ল্যান্টেশন হল শেষ পর্যায়ে বৃক্কের রোগে আক্রান্ত রোগীদের বৃক্ক  প্রতিস্থাপন প্রক্রিয়া। বৃক্ক প্রতিস্থাপনকে সাধারণত উৎসের উপর নির্ভর করে মৃত-দাতা (পূর্বে ক্যাডেভারিক নামে পরিচিত ছিল) এবং জীবিত-দাতা প্রতিস্থাপন হিসাবে শ্রেণিবদ্ধ করা হয়।
দাতা ও গ্রহীতার মধ্যে জৈবিক সম্পর্ক বিদ্যমান কিনা তার উপর নির্ভর করে জীবিত-দাতা কিডনি প্রতিস্থাপনকে আবার জিনগতভাবে সম্পর্কিত (জীবিত-সম্পর্কিত) বা অ-সম্পর্কিত (জীবিত-সম্পর্কিত নয়) প্রতিস্থাপন হিসাবে চিহ্নিত করা হয়।
ইতিহাস
বৃক্ক প্রতিস্থাপনের সম্ভাবনা সম্পর্কে প্রথম দিকের উল্লেখযোগ্য ধারণা দেন আমেরিকান চিকিৎসক গবেষক সাইমন ফ্লেক্সার। তিনি ১৯০৭  সালে শিকাগো বিশ্ববিদ্যালয়ের "প্যাথলজির টেন্ডেন্ডারিস" সম্পর্কিত তাঁর গবেষণাপত্রের পাঠকটিতে ঘোষণা করেছিলেন যে বৃক্ক প্রতিস্থাপন সম্ভব হলে- ধমনী, পেট, বৃক্ক এবং হৃৎপিণ্ড সহ কোনো ব্যক্তির রোগাক্রান্ত অঙ্গগুলিকে শল্যচিকিৎসার মাধ্যমে সুস্থ করা যাবে এবং অঙ্গগুলোর বিকল্প ভবিষ্যত রচিত হবে
১৯৫০ সালের ১৭ জুন ইলিনয়ের এভারগ্রিন পার্কের মেরি হাসপাতালের লিটল কোম্পানিতে কর্মরত ডঃ রিচার্ড লোলার পলিসিস্টিক বৃক্ক রোগে আক্রান্ত ৪৪ বছর বয়সী মহিলা রুথ টাকার উপর একটি সফল বৃক্ক প্রতিস্থাপন শল্যচিকিৎসা করেছিলেন। যদিও দান করা বৃক্ক  দশ মাস পরে অকেজো হয়ে গিয়েছিল কারণ সেই সময়ে কোনও প্রতিরোধ ক্ষমতা সম্পন্ন থেরাপি পাওয়া যায়নি। কার্যকরী অ্যান্ট্রিয়েশন ড্রাগের আবিষ্কার বহু বছর পরে হয়েছিল। এর মধ্যবর্তী সময়ে টাকার আরও পাঁচ বছর বেঁচে ছিলেন।
১৯৫২ সালে প্যারিসের নেকার হাসপাতালে ড. জিন হামবার্গার জীবিত রোগীদের মধ্যে বৃক্ক  প্রতিস্থাপনের কাজটি শুরু করেছিলেন, যদিও বৃক্ক প্রতিস্থাপনটি এক  সপ্তাহ পরে ব্যর্থ হয়েছিল। ১৯৫৪ সালে বোস্টনে প্রথম বৃক্কের সফল প্রতিস্থাপন ঘটেছিল। বোস্টনের বিঘ্রাম হাসপাতালে ১৯৮৪ সালের ২৩ ডিসেম্বর জোসেফ মুরে, জে হার্টওয়েল হ্যারিসন, জন পি মেরিল এবং অন্যান্যরা কাজটি পরিচালনা করেছিলেন। প্রক্রিয়াটি যমজ ভাই রোনাল্ড এবং রিচার্ড হেরিকের মধ্যে করা হয়েছিল যাতে এটি ইমিউন প্রতিক্রিয়ার সমস্যা হ্রাস করে।এটি এবং পরবর্তী কাজের জন্য ড. মুরে ১৯৯০ সালে চিকিৎসাবিজ্ঞানে নোবেল পুরস্কার পেয়েছিলেন। রিচার্ড হেরিক বৃক্ক প্রতিস্থাপন করার আট বছর পরে মারা গিয়েছিলেন।
প্রতিলক্ষণ এবং প্রয়োজনীয়তা
বৃক্ক প্রতিস্থাপনের প্রতিলক্ষণের মধ্যে হার্ট ফেইলিউর এবং পালমোনারি অপ্রতুলতার পাশাপাশি হেপাটিক রোগ এবং কিছু ক্যান্সার অন্তর্ভুক্ত। একযোগে তামাকের ব্যবহার এবং রোগাক্রান্ত স্থূলতা এমন একটি সূচক যা রোগীকে অস্ত্রোপচারের জটিলতার জন্য উচ্চ ঝুঁকিতে ফেলে দেয়।
বৃক্কের উৎস
প্রতিরোধের ওষুধগুলি যেহেতু কার্যকর, তাই দাতারা তাদের বৃক্কের গ্রহীতার অনুরূপ হওয়ার দরকার নেই। সর্বাধিক দান করা বৃক্ক মৃত দাতাদের কাছ থেকে আসে। তবে, যুক্তরাষ্ট্রে জীবিত দাতাদের ব্যবহার ক্রমবর্ধমান। ২০০৬ সালে, দান করা বৃক্ক গুলোর ৪৭% জীবন্ত দাতাদের ছিল। এটি দেশ অনুসারে পরিবর্তিত হয়। উদাহরণস্বরূপ, স্পেনে ২০০৬ সালে প্রতিস্থাপন করা বৃক্কের মাত্র ৩% জীবিত দাতা থেকে এসেছিল। স্পেনে সমস্ত নাগরিক তাদের মৃত্যুর পরে সম্ভাব্য অঙ্গ দাতা হিসবে বিবেচিত, যদি না তারা তাদের জীবদ্দশায় সুস্পষ্টভাবে এ বিষয়ে অস্বীকৃতি না জানান।
সামঞ্জস্যতা
সাধারণভাবে বৃক্ক দাতা এবং গ্রহীতা এবিও রক্তের গ্রুপ এবং ক্রসম্যাচ( হিউম্যান লিউকোসাইট অ্যান্টিজেন) হওয়া উচিত। যদি কোনও জীবন্ত বৃক্ক দাতা গ্রহীতার সাথে বেমানান হয় তবে দাতাকে একটি উপযুক্ত বৃক্কের বিনিময় করা যেতে পারে যা বৃক্ক পরিবর্তন, যুগ্ম বৃক্ক দান নামে পরিচিত। যা সম্প্রতি জনপ্রিয়তা অর্জন করেছে।
জটিলতা
ডান|থাম্ব| টিউবুলার এপিথেলিয়ামের মধ্যে লিম্ফোসাইটের উপস্থিতি, একটি রেনাল গ্রাফ্টের তীব্র সেলুলার প্রত্যাখ্যানের প্রমাণ দেয়। বায়োপসি নমুনা। প্রতিস্থাপনের পরে সমস্যাগুলির মধ্যে অন্তর্ভুক্ত থাকতে পারে:
তমাস পার্তি
তমাস তেয়ে পার্তি (Thomas Partey; জন্ম: ১৩ জুন ১৯৯৩; তমাস পার্তি নামে সুপরিচিত) হলেন একজন ঘানায়ীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ঘানা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।
২০১১–১২ মৌসুমে, ঘানায়ীয় ফুটবল ক্লাব ওদোমেতাহের যুব পর্যায়ের হয়ে খেলার মাধ্যমে পার্তি ফুটবল জগতে প্রবেশ করেছেন এবং পরবর্তীকালে আতলেতিকো মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৩–১৪ মৌসুমে, স্পেনীয় ক্লাব আতলেতিকো মাদ্রিদ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আতলেতিকো মাদ্রিদ বি-এর হয়ে দুই মৌসুমে ২৮ ম্যাচে ৩টি গোল করার পর আতলেতিকো মাদ্রিদে যোগদান করেছেন, এরপূর্বে তিনি রিয়াল ক্লাব দেপোর্তিভো মায়োর্কমায়োর্কা এবং আলমেরিয়ার হয়ে এক মৌসুম করে ধারে খেলেছেন। আতলেতিকো মাদ্রিদের হয়ে তার প্রথম মৌসুমে তিনি দিয়েগো সিমেওনের অধীনে ২০১৫–১৬ উয়েফা চ্যাম্পিয়নস লিগের রানার-আপ হয়েছেন। ২০২০–২১ মৌসুমে, তিনি প্রায় ৫০ মিলিয়ন ইউরোর বিনিময়ে আতলেতিকো মাদ্রিদ হতে ইংরেজ ক্লাব আর্সেনালে যোগদান করেছেন।
২০১৬ সালে, পার্তি ঘানার হয়ে আন্তর্জাতিক পর্যায়ে অভিষেক করেছেন; ঘানার জার্সি গায়ে তিনি এপর্যন্ত ৩২ ম্যাচে ১০টি গোল করেছেন। তিনি ঘানার হয়ে এপর্যন্ত ২টি আফ্রিকা কাপ অব নেশন্সে (২০১৭ এবং ২০১৯) অংশগ্রহণ করেছেন, যার মধ্যে ২০১৭ সালে আভরাম গ্রান্টের অধীনে আফ্রিকা কাপ অব নেশন্সের চতুর্থ স্থান অধিকার করেছেন।
ব্যক্তিগতভাবে, পার্তি বেশ কিছু পুরস্কার জয়লাভ করেছেন, যার মধ্যে ২০১৮ সালে এসডব্লিউএজি বর্ষসেরা ক্রীড়াবিদের পুরস্কার এবং টানা দুই বছর ঘানার বর্ষসেরা খেলোয়াড়ের পুরস্কারের অন্যতম। দলগতভাবে, পার্তি এপর্যন্ত ৩টি শিরোপা জয়লাভ করেছেন, যার সবগুলো আতলেতিকো মাদ্রিদের হয়ে জয়লাভ করেছেন।
প্রারম্ভিক জীবন
তমাস তেয়ে পার্তি ১৯৯৩ সালের ১৩ই জুন তারিখে ঘানার ক্রোবো ওদুমাসেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মিন্টু দাশগুপ্ত
মিন্টু দাশগুপ্ত  ( ২৫ নভেম্বর ১৯৩১ -  ২৩ নভেম্বর ২০০৬) ছিলেন ভারতীয় বাঙালি সঙ্গীত শিল্পী যিনি বিশ শতকের পাঁচ দশকে বাংলা প্যারোডি গানের সম্রাট হিসাবে পরিচিতি লাভ করেন। তার রচিত অজস্র প্যারোডি আর রঙ্গগানে কেবল হাসি ছিল না, সেগুলির মধ্যে তৎকালীন বাঙালি সমাজজীবনের নানা ত্রুটি বিচ্যুতি ও ভন্ডামি সুকৌশলে ব্যক্ত হয়েছে। এছাড়াও কৃতী বেসিক গানেও, রবীন্দ্র-জন্মশতবর্ষে প্রকাশিত গান জনপ্রিয় হয়েছিল।
জন্ম ও প্রারম্ভিক জীবন
মিন্টু দাশগুপ্তের জন্ম ১৯৩১ খ্রিস্টাব্দের ২৫শে নভেম্বর বৃটিশ ভারতের কলকাতা শহরের কালীঘাটে। চিকিৎসক পিতা জীবনকৃষ্ণ দাশগুপ্ত এবং মাতা লাবণ্যময়ী দেবীর অষ্টম তথা কনিষ্ঠ সন্তান ছিলেন তিনি। মিন্টু'র পোষাকি নাম ছিল জ্যোতিন্দ্রজিৎ। তার দশ মাস বয়সে মা মারা যান এবং পিতা দ্বিতীয় বিবাহ করেন। কিন্তু তার বয়ঃক্রম বারো বৎসর হলে পিতাও ক্যানসারে আক্রান্ত হয়ে মারা যান এবং কিছুদিন পর বিমাতাও মারা যান। সেকারণে নিদারুণ অর্থাভাবে দারিদ্র্যের মাঝে তার বাল্যকাল কাটে সম্পর্কিত দাদা ও এক বিবাহিতা দিদির কাছে। পরিবারে অবশ্য সাঙ্গীতিক পরিবেশ ছিল। মিন্টুর সেজদা গীতিকার ছিলেন। ঈশ্বরপ্রদত্ত সঙ্গীতের কণ্ঠ ছিল, গান শেখার প্রবল ইচ্ছা ছিল তার। কলকাতা তীর্থপতি ইন্সটিটিউশনে ভরতি হয়েছিলেন, কিন্তু গানের জন্য তার লেখাপড়া বেশি দূর এগোয়নি।
কর্মজীবন ও সঙ্গীতজীবন
মিন্টু বন্ধুবান্ধবদের সঙ্গে খালি গলায় উদাত্ত কণ্ঠে গান করতেন। সেই সুবাদে তিনি এক যাত্রাদলে যোগ দেন। কাজের বিনিময়ে প্রতিবেশী এক ভদ্রলোকের বাড়িতে হারমোনিয়াম বাজানোর সুযোগ পান এবং সেখানেই তিনি ভালোভাবে হারমোনিয়াম বাজনো শিখে গান করতেন শেখেন। এর মধ্যে তিনি মন্টু গাঙ্গুলী নামে এক সহৃদয় ব্যক্তির সহায়তায় 'বেঙ্গল এনামেল ওয়ার্কস্ লিমিটেড'-এ চাকরি পান। কিন্তু গানের প্রতি প্রবল আগ্রহে উচ্চাঙ্গ সঙ্গীতে তালিম নেন সুখেন্দু গোস্বামী, সুধীরলাল চক্রবর্তীর কাছে। রবীন্দ্র সঙ্গীত শেখেন দ্বিজেন চৌধুরী ও ভক্তিময় গাঙ্গুলির কাছে। তার বাংলা আধুনিক গানের শিক্ষাগুরু ছিলেন অনুপম ঘটক। ইতিমধ্যে তার পরিচয় হয় আই. পি.টি.এ. তথা ভারতীয় গণনাট্য সংঘের  সলিল চৌধুরীর সঙ্গে। তাঁরই আইপিটিএ-র মঞ্চের সংগীত অনুষ্ঠানে বিখ্যাত গানের প্যারোডি তৈরি করে সঙ্গে স্বরচিত ব্যঙ্গ গান গাইতেন এবং শ্রোতারাও আনন্দে উপভোগ করতেন। প্রশংসা লাভ করেন ডা বিধানচন্দ্র রায়েরও। তিনি ভালো রবীন্দ্র সঙ্গীত ও গাইতে পারতেন, কিন্তু সলিল চৌধুরীর পরামর্শে সেময়ের আধুনিক গানের রথী-মহারথী শিল্পীদের ভিড় এড়িয়ে  তিনি প্যারোডি, ব্যঙ্গগানেই জোর দেন। ক্রমশ হাসির গানের গায়ক হিসাবে সুনাম অর্জন করেন। কলকাতার এবং কলকাতার বাইরে বিভিন্ন জলসা জমানোর অন্যতম শিল্পী হয়ে ওঠেন। এর পরই তাঁর দুটি গান হিন্দুস্থান রেকর্ড কোম্পানি রেকর্ড করে।অসমে গিয়ে অসমিয়া ভাষায়, ওড়িশায় গিয়ে  ওড়িয়া ভাষায়,  বিহারে হিন্দি ও ভোজপুরি ভাষাতে প্যারোডি গান গাইতেন। তার বিখ্যাত কয়েকটি গান উল্লেখিত হল -
জীবনাবসান
মিন্টু দাশগুপ্ত সাধারণত খুব উঁচু স্কেলে গান গাইতেন, তার ফলে তার গলায় কিছু সমস্যা হয় এমনকি কণ্ঠনালীর শল্যচিকিৎসাও হয় দু'বার। কিন্তু শ্রোতাদের অফুরন্ত ভালোবাসা পাওয়া প্যারোডি গানের সম্রাট ২০০৬ খ্রিস্টাব্দের ২৩শে নভেম্বর পরলোক গমন করেন।
কুর্গ কমলালেবু
থাম্ব|কুর্গ কমলালেবু কুর্গ কমলা বা কুর্গ কমলালেবু কমলা লেবুর একটি প্রকরণ, যেটি কর্ণাটকের কোড়গু জেলায় উৎপাদিত হয়। ২০০৬ সালে এটিকে ভৌগোলিক নির্দেশকের মর্যাদা দেওয়া হয়েছে। এটি কুর্গ ম্যান্ডারিন বা কুর্গ মান্দারিন নামেও পরিচিত
বর্ণনা
কুরগ কমলাকে মান্দারিন কমলা লেবুর (সাইট্রাস রেটিকুলাটা ) একটি কৃত্রিম বা মানব-সৃষ্ট সংকর হিসাবে বিবেচনা করা হয়। নাগপুরি কমলালেবুর শিথিল ত্বক এবং মিষ্টি স্বাদের তুলনায় এগুলো অধিকতর সবুজাভ হলুদ বর্ণের দৃঢ় ত্বক এবং মিষ্টি-টক স্বাদবিশিষ্ট হয়ে থাকে। বলা হয় যে অন্যান্য জাতের তুলনায় কুর্গ কমলালেবু বেশি দিন টাটকা থাকে। পাহাড়ি অঞ্চলে যেখানে প্রচুর বৃষ্টিপাত হয় কিন্তু জল দাঁড়ায়না, সেই রকম বৈশিষ্টপূর্ন অঞ্চল এই প্রজাতির কমলার চাষের জন্য উপযুক্ত।
নাগপুরি কমলার রোগ এই কমলায় সংক্রমণের কারণে সাম্প্রতিক বছরগুলোতে কুরগ কমলার চাষ হ্রাস পেয়েছে। প্রতিটি গাছের ফলন প্রায় ১০ কেজিতে নেমে এসেছে যা পূর্বে ৫০ কেজিরও বেশি ছিল।
বড়শালঘর ইউনিয়ন
বড়শালঘর বাংলাদেশের কুমিল্লা জেলার অন্তর্গত দেবিদ্বার উপজেলার একটি ইউনিয়ন। আয়তন ২৫ বর্গ কিমি।
ইতিহাস
বড়শালঘর ইউনিয়ন পূর্বে ১নং বড়শালঘর উত্তর ইউনিয়ন নামে পরিচিত ছিল।
অবস্থান ও সীমানা
দেবিদ্বার উপজেলার সর্ব-উত্তরে বড়শালঘর ইউনিয়নের অবস্থান। এ ইউনিয়নের দক্ষিণে ইউসুফপুর ইউনিয়ন ও ব্রাহ্মণপাড়া উপজেলার শিদলাই ইউনিয়ন, পূর্বে ব্রাহ্মণপাড়া উপজেলার শিদলাই ইউনিয়ন ও মাধবপুর ইউনিয়ন, উত্তরে মুরাদনগর উপজেলার পূর্বধইর পূর্ব ইউনিয়ন এবং পশ্চিমে মুরাদনগর উপজেলার পূর্বধইর পশ্চিম ইউনিয়ন ও টনকী ইউনিয়ন অবস্থিত।
প্রশাসনিক কাঠামো
বড়শালঘর ইউনিয়ন দেবিদ্বার উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম দেবিদ্বার থানার আওতাধীন। এটি জাতীয় সংসদের ২৫২নং নির্বাচনী এলাকা কুমিল্লা-৪ এর অংশ।
ইউসুফপুর ইউনিয়ন, দেবিদ্বার
ইউসুফপুর বাংলাদেশের কুমিল্লা জেলার অন্তর্গত দেবিদ্বার উপজেলার একটি ইউনিয়ন।
জনসংখ্যা
শিবপুর গ্রামের মনির (Bsc)স‍্যার সহকারী প্রধানশিক্ষক বড়শালঘর ইউ এম এ উচ্চ বিদ‍্যালয়।
ইতিহাস
ইউসুফপুর ইউনিয়ন পূর্বে ২নং বড়শালঘর দক্ষিণ ইউনিয়ন নামে পরিচিত ছিল।শিবপুর গ্রামের মনির (Bsc)স‍্যার সহকারী প্রধানশিক্ষক বড়শালঘর ইউ এম এ উচ্চ বিদ‍্যালয়
অবস্থান ও সীমানা
দেবিদ্বার উপজেলার উত্তরাংশে ইউসুফপুর ইউনিয়নের অবস্থান। এ ইউনিয়নের উত্তরে বড়শালঘর ইউনিয়ন, পূর্বে ব্রাহ্মণপাড়া উপজেলার শিদলাই ইউনিয়ন, দক্ষিণে সুবিল ইউনিয়ন ও রসুলপুর ইউনিয়ন এবং পশ্চিমে মুরাদনগর উপজেলার টনকী ইউনিয়ন অবস্থিত।
প্রশাসনিক কাঠামো
ইউসুফপুর ইউনিয়ন দেবিদ্বার উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম দেবিদ্বার থানার আওতাধীন। এটি জাতীয় সংসদের ২৫২নং নির্বাচনী এলাকা কুমিল্লা-৪ এর অংশ।
মুজিব ব্যাটারি
মুজিব ব্যাটারী হল বাংলাদেশের প্রথম আর্টিলারী ইউনিট বা ভারী অস্ত্র সংবলিত ইউনিট, যাকে ফার্স্ট ফিল্ড রেজিমেন্ট বলা হয়। বাংলাদেশের মুক্তিযুদ্ধে ১৯৭১ সালের ২২ জুলাই ৬টি কামান নিয়ে ভারতের কোনাবান অঞ্চলে বাংলাদেশ সেনাবাহিনীর আর্টিলারি ইউনিট প্রথম প্রতিষ্ঠা লাভ করে, যাকে মেজর খালেদ মোশাররফ মুজিব ব্যাটারি নামে নামকরণ করেন। মুক্তিযুদ্ধ চলাকালীন আগস্টের প্রথম সপ্তাহে পাকিস্তান থেকে পালিয়ে আসা গোলন্দাজ বাহিনীর ৮০ জন বাঙালী সদস্যকে নিয়ে ত্রিপুরায় এই বাহিনী গঠিত হয়। এটি মুক্তিবাহিনীর কে ফোর্সের অধীনে ছিল।
ইতিহাস
১৯৭১ সালের জুলাই মাসের মাঝামাঝি এই কামান মুক্তিযোদ্ধাদের হাতে আসে। এই ব্যাটারিতে ৩ দশমিক ৭ ইঞ্চি ছয়টি কামান ছিল। এগুলো ১৯৪২ থেকে ১৯৪৬ সালের মধ্যে ভারতে প্রস্তুত হয়। এ ধরনের কামান সর্বপ্রথম ১৯২০ সালে ভারতীয় গোলন্দাজ বাহিনীতে যুক্ত হয় এবং ১৯৮৬ সাল পর্যন্ত তা ব্যবহৃত হয়। কামান থেকে প্রতি মিনিটে পাঁচটি করে গোলা সর্বোচ্চ ছয় হাজার ৪০০ মিটার দূরত্বে নিক্ষেপ করা যেত। প্রতিটি কামান পরিচালনার জন্য নয়জন ক্রু লাগত। ৯ আগস্ট ২ নম্বর সেক্টর কমান্ডার মেজর খালেদ মোশাররফ সর্বাধিনায়ক জেনারেল ওসমানীকে এই কামান ব্যবহারের বিষয়ে চিঠি লেখেন। বিডি/০০২২/জি স্মারক নম্বরের ওই চিঠিতে মেজর খালেদ মোশাররফ জেনারেল ওসমানীকে লেখেন, ""আমাদের ছেলেরা ৩ দশমিক ৭ ইঞ্চি মাউন্টেন গানের দায়িত্ব বুঝে নিয়েছে। ১০ আগস্ট এই কামান উদ্বোধনের দিন নির্ধারণ করা হয়েছে। আমি এর নাম দিয়েছি 'মুজিব ব্যাটারি'। আমি ইতিমধ্যে এই কামান তত্ত্বাবধানের জন্য দুজন অফিসারকে নিযুক্ত করেছি। ১০ আগস্ট থেকে সম্পূর্ণ আমাদের তত্ত্বাবধানে, আমাদের অফিসার ও সৈনিকদের দ্বারা এই ব্যাটারি পরিচালিত হবে।""
পাকিস্তান সেনাবাহিনী থেকে পালিয়ে আসা গোলন্দাজ বাহিনীর ক্যাপ্টেন আবদুল আজিজ পাশা ভারত থেকে নিয়ে আসা ৩.৭ ইঞ্চির কিছু পুরাতন ছোট কামান জোগাড় করে ৮০ জন মুক্তিযোদ্ধাকে নিয়ে প্রশিক্ষণের ব্যবস্থা করেন। ক্যাপ্টেন আব্দুল আজিজ পাশা এবং পাশাপাশি সেকেন্ড লেফটেনেন্ট কাইয়ূম, এই দুজন অফিসার এই কামান তত্ত্বাবধানের দায়িত্ব পান। প্রতিষ্ঠার মাত্র এক সপ্তাহের মধ্যেই মুজিব ব্যাটারীর কামান তাদের সক্রিয়তা প্রদর্শন করে এবং সাফল্যজনকভাবে রণাঙ্গনে শত্রুকে ধ্বংস করার কাজে নিয়োজিত হয়। মুক্তিযুদ্ধকালে এ ইউনিটটি কাইয়ুমপুর, কসবা, সালদানদী, আখাউড়া, নাজিরহাট ইত্যাদি উলেস্নখযোগ্য যুদ্ধে অংশগ্রহণ করে লক্ষ্যভেদী ফায়ারের মাধ্যমে মুক্তিবাহিনীর বিজয়কে ত্বরান্বিত করে। সেই ৬টি কামানের মধ্যে ৩ ফুট ৭ ইঞ্চি লম্বা ‘মুজিব ব্যাটারি’ নামের ২টি কামানকে ভারতীয় সেনাবাহিনী গত ২০১১ সালের ২১ জুন পুনরায় বাংলাদেশ সেনাবাহিনীকে উপহার হিসেবে হস্তান্তর করে।
ভবাই
থাম্ব|ভোপালের ভারত ভবনে ভবাই অভিনয় থাম্ব|ভবাই শিল্পী ভবাই হল পশ্চিম ভারতের বিশেষত গুজরাটের একটি জনপ্রিয় লোকনাট্য যা বেশ বা স্বাং নামেও পরিচিত।
ইতিহাস
১৪ শতাব্দীতে ভবাইয়ের উদ্ভব হয়েছিল বলে মনে করা হয়। ঐতিহ্যগতভাবে অসৈত ঠাকুরকে ভবাইয়ের উদ্ভাবক হিসেবে কৃতিত্ব দেওয়া হয়।
লোককথা
চতুর্দশ শতাব্দীতে, উঞ্ঝার প্রধান হেমা প্যাটেলের কন্যা গঙ্গাকে এক মুসলিম সুবেদার অপহরণ করেছিল। তাদের পরিবারের পুরোহিত ব্রাহ্মণ অসৈত ঠাকুর গঙ্গাকে নিজের মেয়ে বলে দাবি করে সুবেদারের কাছে গিয়েছিলেন। যেহেতু ব্রাহ্মণরা নিম্ন বর্ণের সাথে ভোজন করত না, তাই সত্যতা প্রমাণ করার জন্য সুবেদার তাঁকে সেই সময় গঙ্গার সাথে খাবার খেতে বলেছিল। তিনি তাকে বাঁচানোর জন্য তার সাথে খাবার খেয়েছিলেন। কিন্তু ফিরে আসার পর অন্যান্য ব্রাহ্মণরা তাঁকে সমাজচ্যুত করে দিয়েছিল। তিনি জীবনধারণের জন্য কিছু নির্দিষ্ট নাটকীয় আকারে লিখিত নাটকে অভিনয় শুরু করেছিলেন। কৃতজ্ঞতাস্বরূপ হেমা প্যাটেল তাঁকে একখণ্ড জমি এবং আর্থিক সহায়তা দিয়েছিলেন, যা গ্রামাঞ্চলে ভবাইয়াদের জন্য অভিনয়ের পৃষ্ঠপোষকতার সূচনা করেছিল।   প্রসঙ্গত ভবাইশিল্পীদের ভবাইয়া বলা হয়ে থাকে।
ধারণা করা হয় যে অসৈত ঠাকুর প্রায় ৩৬০টি নাটক বা বেশ লিখেছিলেন তবে বর্তমানে তাঁর নামে মাত্র ৬০টি নাটক পাওয়া যায়। তিনি একটি নাটকে তাঁর রচনাটি ১৩৬০ খ্রিস্টাব্দের বলে উল্লেখ করেছেন।
ভবাইয়ের নাটকসমূহ
ভবাই বেশয়ে নাপিত, ডাকাত, চুড়ি বিক্রেতা, সামাজিক এবং অর্থনৈতিক চোর, দর্জি, ফকির এবং সাধুসহ সমাজের সব শ্রেণীর মানুষকে চিত্রিত করা হয়। একটি নাটক রয়েছে যেখানে এক বেনে মহিলা এবং একজন মুসলিম দারোগার ব্যর্থ প্রেমের সম্পর্কের গল্প চিত্রিত করা হয়েছে। জাসমা ওদান নাটকটির শেষে একজন মুসলিম ফকির উপস্থিত হয়ে, যার কাছে লোকেরা জস্মাকে পুনর্জীবিত করার জন্য অনুরোধ করে।
যে কোনও ভবাই অভিনয়ে কৌতুকরসবোধ একটি গুরুত্বপূর্ণ ভূমিকা পালন করে এবং পৌরাণিক ব্যক্তিত্বগুলো নিয়ে কাজ করার পরেও তা নাটকে আসে। এই বৈশিষ্ট্য ভবাইকে ভারতের ঐতিহ্যবাহী শিল্পকলাগুলোর মধ্যে অনন্য করে তুলেছে।
ভবাই দলের প্রধানকে নায়ক বলা হয়। তিনি প্রথমে পরিবেশনা আখড়া চিহ্নিত করেন, তারপরে মশাল বা মাটির প্রদীপকে কুমকুম চিহ্নিত করেন যেটি দেবী অম্বার প্রতীক। এরপর দেবীর প্রশস্তি করে প্রার্থনা গান গাওয়া হয়। তারপরে কোনও থালা দিয়ে মুখ ঢাকা একজন অভিনেতা প্রবেশ করেন, তিনি হলেন বিঘ্ন বিনাশক ভগবান গণেশ। পরবর্তীতে দেবী কালী প্রবেশ করেন এবং তার পরে আসেন ব্রাহ্মণ। এই প্রাথমিক আয়োজনের পরেই মূল বেশ শুরু হয়।
নায়ক এবং অন্যান্যরা সর্বদা মঞ্চে থাকেন এবং তাঁদের ভাষ্য ও হাতের মাধ্যমে নাটকটি পরিচালনা করেন। নাটকে গদ্যের পাশাপাশি শ্লোকগানে কথোপকথন ও বক্তৃতার মাধ্যমে গল্প ফুটিয়ে তোলা হয়। ভবাইতে প্রচুর নাচ-গান আছে। মহিলা চরিত্রগুলোতে পুরুষরাই অভিনয় করেন।
ভবাইয়ের ভাষা হিন্দি, উর্দু এবং মারোয়ারির মিশ্রণ। ঊনবিংশ শতাব্দীতে প্রথমবারের মতো বেশ প্রকাশিত হয়েছিল।
রাজস্থানে এটি ভবাই নাচ নামে একটি লোকনৃত্য হিসাবে প্রচলিত রয়েছে।
সমসাময়িক অভিনয়
মুলজিভাই নায়ক, প্রানসুখ নায়ক, এবং চিমনলাল নায়ক ২০শ শতাব্দীর কয়েকজন পরিচিত ভবাই অভিনয়শিল্পী। চলচ্চিত্র এবং টেলিভিশনের আবির্ভাবের সাথে সাথে গ্রামের বিনোদন আমূল বদলে যায়, ফলে ভবাইয়ের জনপ্রিয়তা হ্রাস পাচ্ছে। আধুনিক গুজরাটি থিয়েটারের লোকেরা এটিকে নতুন নাটক দিয়ে পুনরুজ্জীবিত করার চেষ্টা করছেন তবে কোনও সমন্বিত প্রচেষ্টা চালানো হয়নি।
লর্ডোসিস আচরণ
থাম্ব|সহবাসের সময় একটিমহিলা বিড়ালের দ্বারা লর্ডোসিস আচরণ
লর্ডোসিস আচরণ, এছাড়াও স্তন্যপায়ী লর্ডোসিস নামে পরিচিত (গ্রিক lordōsis, lordos "পেছনে ঝোঁকা" থেকে ) অথবা উপস্থাপনা, হল সঙ্গম  গ্রহণের জন্য প্রাকৃতিকভাবে সংঘটিত শরীরের ভঙ্গি, যা তীক্ষ্ণদন্ত প্রাণী, হাতি, এবং বিড়াল  সহ অধিকাংশ স্তন্যপায়ী প্রাণিতে রয়েছে। আচরণের প্রাথমিক বৈশিষ্ট্যগুলি হ'ল সম্মুখ অঙ্গগুলি নিচু করা তবে পিছনের অঙ্গগুলি প্রসারিত এবং নিতম্ব উত্থিত করা, মেরুদণ্ড অঙ্কীয় দিকে বাঁকানো এবং লেজের উত্থাপন, বা পার্শ্ববর্তী স্থানচ্যুতি। লর্ডোসিসের সময়, মেরুদণ্ডটি অঙ্কীয়-পৃষ্ঠীয়ভাবে বাঁকানো থাকে যাতে এর শীর্ষভাগ তলপেটের দিকে নির্দেশ করে।
লর্ডোসিস প্রতিক্রিয়া মস্তিষ্কে সাজানো থাকে, হরমোন দ্বারা হাইপোথ্যালামাসে নিয়ন্ত্রিত হয়, চালু হয় পার্শভাগ, লেজ, লেজের গোড়া বা যৌনাঙ্গ অঞ্চলের স্পর্শ উদ্দীপনা দ্বারা, এবং যোনির উদ্দীপনা ও যৌন ফেরোমোন দ্বারা কার্যকর হয়।
মোহাম্মদ জাকারিয়া পিন্টু
মোহাম্মদ জাকারিয়া পিন্টু (জন্ম: ১ জানুয়ারি ১৯৪৩; জাকারিয়া পিন্টু নামে সুপরিচিত) হলেন বাংলাদেশের একজন সাবেক পেশাদার ফুটবল খেলোয়াড়। পিন্টু ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন, তিনি স্বাধীন বাংলা ফুটবল দলের অধিনায়কের দায়িত্ব পালন করেছিলেন। বাংলাদেশের স্বাধীনতার পর বাংলাদেশ ফুটবল দলের প্রথম অধিনায়ক হন।
১৯৯৫ সালে তিনি বাংলাদেশ সরকার কর্তৃক ক্রীড়া বিভাগে স্বাধীনতা পুরস্কার অর্জন করেন।
ব্যক্তিগত জীবন
মোহাম্মদ জাকারিয়া পিন্টু ১৯৪৩ সালের ১লা জানুয়ারি তারিখে ব্রিটিশ ভারতের বেঙ্গল প্রেসিডেন্সির নওগাঁয় জন্মগ্রহণ করেছেন। তার ছোট ভাই মইনুদ্দিন একজন ফুটবল খেলোয়াড় ছিলেন।
বিতর্ক
বাংলাদেশ ফুটবল ফেডারেশনের সভাপতি কাজী সালাহউদ্দিন অভিযোগ করেছিলেন, পিন্টু ২০১২ সালের বাংলাদেশ ফুটবল ফেডারেশন নির্বাচনে সভাপতি পদের মনোনয়নপত্র প্রত্যাহারের জন্য তহবিল চেয়েছিলেন। তবে পরবর্তীকালে পিন্টু এই অভিযোগ অস্বীকার করেছেন।
রাশিয়ার দ্বিতীয় ক্যাথেরিন
রাশিয়ার দ্বিতীয় ক্যাথরিন (জন্মগত নাম: Sophie Friederike Auguste; Екатери́на Алексе́евна; ২ মে ১৭২৯- ১৭ নভেম্বর ১৭৯৬), যিনি সাধারণত ক্যাথরিন দ্য গ্রেট (Екатери́на Вели́кая) নামেই অধিক পরিচিত, ১৭৬২ সাল থেকে আমৃত্যু সমগ্র রাশিয়ার সম্রাজ্ঞী ছিলেন এবং তিনি দেশেটির দীর্ঘতম মহিলা শাসক। তিনি একটি অভ্যুত্থানের মাধ্যমে তার স্বামী তৃতীয় পিটার ও তার দ্বিতীয় চাচাতো ভাইকে উৎখাত করে ক্ষমতায় আসেন। তার শাসনামলে রাশিয়া আয়তনে আরও বড় হয়ে ওঠে, রাশিয়ার সংস্কৃতি পুনরুজ্জীবিত হয় এবং এটি ইউরোপের অন্যতম পরাশক্তি হিসেবে আবির্ভূত হয়।
এলিজাবেথও ছিলেন নিঃসন্তান।তাই তিনি উত্তরাধিকার রূপে বেছে নেন তার ভাইপো ডিউক ভন হলস্টেইন-গট্রপ কে, যাকে সবাই পিটার থ্রি বলে জানে। সেন্ট পিটারসবার্গ সোসাইটিতে পিটার থ্রি খুববেশি জনপ্রিয় ছিলেননা। উপরন্তু সে সরকার সামলানোর ভার দিয়েছিল তার হলস্টেইন আত্মীয় এবং জার্মান অফিসারদের হাতে।ক্যাথরিন টু ছিলেন পিটার থ্রী এর স্ত্রী। ক্যাথরিন সিনেটর, হাই অফিসিয়ালস এবং গার্ড রেজিমেন্ট এর অফিসারদের সাহায্যে পিটারকে আসনচ্যুত করলেন ২৮ জুন,১৭৬২ সালে।তখন থেকে রাশিয়ায় শুরু হয় ক্যাথরিন টু এর রাজত্ব যাকে তার অনুগতরা বলতো দ্য গ্রেট ক্যাথরিন।
গরীব জার্মান পরিবারের ক্যাথরিন রাশিয়ায় এসেছিল ১৫ বছর বয়সে পিটারের পত্নীরূপে। সে তার মনকে বিকশিত করেছিল সমসাময়িক সাহিত্যের মাধ্যমে। বিশেষ করে সাংবাদিক, চিত্রগ্রাহক, এনসাইক্লোপিডিয়ার রচয়িতাদের কাজের দ্বারা। ৩৩ বছর বয়সে যখন সে রাজ্যের ভার নিল তখন সে ছিল মানসিকভাবে এবং অভিজ্ঞার দিক দিয়ে তৈরি। তার জীবনী বিখ্যাত হয়েছে কিছু নাটকীয় ঘটনার জন্যে।
ক্যাথরিন এর রাজত্বকাল ছিল ১৭৬২-১৭৯৬। যা ছিল রাশিয়ান নারী শাসনকালের সবচেয়ে দীর্ঘ সময়। যদিও তার গুণসমুদয় ঢাকা পড়ে যেত তার ব্যক্তি জীবনের বিভিন্ন গুজব এর জন্যে। তার স্বামী পিটারকে সিংহাসনচ্যুত করতে বিশেষ সহায়ক ছিলেন তার প্রেমিক গ্রিগরী অরলভ।পরবর্তীতে পিটারকে আটক এবং হত্যা করা হয়।
বিশ্বখ্যাত হেরিটেজ মিউজিয়াম চালু হয় তার সময়ে। তার মদতেই রাশিয়ানরা আয়ত্ত করতে থাকে পশ্চিমা ইউরোপিয়ান মতবাদ ও সংস্কৃতি। ক্যাথরিন দ্য গ্রেটের শাসনের সময়কাল, ক্যাথরিনিয়ান যুগ, রাশিয়ার একটি স্বর্ণযুগ হিসাবে বিবেচিত হয়। ক্যাথরিন এর রাজত্বকাল ছিল মহিলা আর্টিস্টদের জন্যে স্বর্ণযুগ। এসব মহিলা আর্টিস্টরা ছিল এরিস্টোক্রেটিক শ্রেণির কিন্তু এরা মেনে চলতো ক্যাথরিন এর নীতি। এদের মধ্যে বিখ্যাত ছিল নাটালিয়া ইভানোভনা কুরাকিনা, যে লিখেছিল প্রায় ৪৫ টা গান। কুরাকিনার গান এত জনপ্রিয় ছিল যে পিটার্সবার্গ তার ৮টা লেখা প্রকাশ করে।
ক্যাথরিন একজন সফল মিলিটারি শাসকও ছিলেন। তার সৈন্যদল অনেক নতুন রাজ্য জয় করে। ক্যাথরিন এর আগে রাশিয়া অনেকবার যুদ্ধে পরাজয় পেয়েছিল।
এই ক্যাথরিন এর মৃত্যু হয় নভেম্বর ১৭,১৭৯৬ সালে ৬৭ বছর বয়সে স্ট্রোক হয়ে। তার মৃত্যুর পর তার শত্রুরা গুজব রটায় সে ঘোড়ার সাথে যৌনসংগম করা অবস্থায় মারা গেছে, কেউ কেউ বলে সে বাথরুম এ মারা গেছে। কিন্তু কোন গুজবই সত্যি ছিলনা।
যেহেতু রাশিয়ান সেনাদের অবস্থা খারাপ ছিল, সামাজিক ব্যবস্থাপনা লোপ পাচ্ছিল, তাই ১৯১৮ সালে নিকোলাস টু এর নিষ্পত্তির মধ্যে দিয়ে শেষ হয় রাশিয়ান রাজবংশ।
গুরু-শিষ্য পরম্পরা
গুরু-শিষ্য (সংস্কৃত: गुरु-शिष्य) ঐতিহ্য বা পরম্পরা (বংশ), ঐতিহ্যগত বৈদিক সংস্কৃতিতে শিক্ষক ও শিষ্যদের উত্তরাধিকার নির্দেশ করে  এবং ভারতীয়-উৎপত্তিগত ধর্ম যেমন হিন্দুধর্ম,  জৈনধর্ম,  শিখধর্ম ও বৌদ্ধধর্ম। প্রতিটি পরম্পরা নির্দিষ্ট সম্প্রদায়ের অন্তর্গত, এবং শিক্ষার জন্য তাদের নিজস্ব গুরুকুল থাকতে পারে যা আখারা,  গোম্পাস, মঠ, বিহার বা  মন্দিরের উপর ভিত্তি করে হতে পারে। এটি হল আধ্যাত্মিক সম্পর্ক এবং পরামর্শের ঐতিহ্য যেখানে গুরু "শিক্ষক" বা লামা থেকে শিষ্য, শ্রমণ (অনুসন্ধানকারী) বা চেলা (অনুসরণকারী) আনুষ্ঠানিক দীক্ষা এর পরে শিক্ষাগুলি প্রেরণ করা হয়। এই ধরনের জ্ঞান, আগমিক, আধ্যাত্মিক, শাস্ত্রীয়, স্থাপত্য, সঙ্গীত, শিল্প বা মার্শাল আর্ট গুরু ও শিষ্যের মধ্যে বিকাশমান সম্পর্কের মাধ্যমে দেওয়া হয়। এটা বিবেচনা করা হয় যে এই সম্পর্ক, গুরুর অকৃত্রিমতার উপর ভিত্তি করে, এবং সম্মান যা বয়স বা বয়সের উপর ভিত্তি করে নয়, প্রতিশ্রুতি, ছাত্রের ভক্তি ও আনুগত্য, সূক্ষ্ম বা উন্নত জ্ঞান জানানোর সর্বোত্তম উপায়। ছাত্র অবশেষে সেই জ্ঞান আয়ত্ত করে যা গুরু মূর্ত করে তোলেন।
ব্যুৎপত্তি
গুরু-শিষ্য মানে "গুরু থেকে শিষ্যের উত্তরাধিকার"।
পরম্পার আক্ষরিক অর্থ হল নিরবচ্ছিন্ন সারি বা সিরিজ, ক্রম, উত্তরাধিকার, ধারাবাহিকতা, মধ্যস্থতা, ঐতিহ্য। শিক্ষার ঐতিহ্যগত আবাসিক রূপে, শিষ্য তার গুরুর কাছে পরিবারের সদস্য হিসেবে থাকে এবং প্রকৃত শিক্ষানবিশ হিসেবে শিক্ষা লাভ করে।